和岑子上鄭廣文詩
作者：滕岑父
朝代：宋

paragraphs: 吾儕不解事，剛欲羊棗嗜。
居然藜莧腸，厚味非天置。
甘此腐儒餐，庶幾不爲祟。
朅來釣瀨濱，溪山相嫵媚。
况復有詩人，深悟作者秘。
諸公競推挽，其柰造物戲。
青衫晚從事，著以供燕侍。
文章可華國，誰云祇小技。
堂堂陳無敵，敢不三舍避。
載酒踐前盟，時當問奇字。